ঠাকুরদা ছিলেন স্বাধীনতা সংগ্রামী, তার কলকাতার বাড়িতে দু’সপ্তাহ থেকেছিলেন মহাত্মা গান্ধী। বাবা ভারতীয়, মা জাপানি। জন্ম টোকিওয়। সে সব পুরনো কথা। নতুন কথাটা হল প্রিয়াঙ্কা ওশিকাওয়ার এ বছরের ‘মিস জাপান’। নতুন বলে নতুন। পদে পদে প্রমাণ করতে হয়েছে তার জাপানি-য়ানা। অতীতের লড়াই তাকে শিখিয়েছে অনেক কিছু। এ এফ পি কে দেওয়া সাক্ষাৎকারে প্রিয়াঙ্কা জানিয়েছেন, তাঁর ছোঁয়াকে অশুভ, বিষাক্ত বলে মানা হতো একটা সময়। এই অপমানই বাড়িয়ে দিয়েছিল প্রিয়াঙ্কার জেদ। বছরের শেষে মিস ওয়ার্ল্ড প্রতিযোগিতাতেও জাপানের প্রতিনিধিত্ব করবে সে।